A intrat cu mopedul neînmatriculat într-un șanț la Baia
La data de 12 martie în jurul orei 14:55, un bărbat, în timp ce conducea mopedul fără număr de înregistrare/înmatriculare pe DJ 209H, pe raza satului Baia a pierdut controlul asupra direcției de mers și s-a răsturnat în șanțul din partea stângă a drumului, având în vedere direcția sa de deplasare. În urma producerii accidentului a rezultat autoaccidentarea ușoară a conducătorului mopedului. Conducătorul mopedului a fost testat cu aparatul etilometru, rezultatul fiind negativ, recoltându-i-se probe biologice pentru stabilirea alcoolemiei la Spitalul Fălticeni. Efectuându-se verificări în baza de date s-a constatat că bărbatul nu posedă permis de conducere pentru nicio categorie de autovehicule. În cauză se efectuează cercetări sub aspectul săvârşirii infracțiunilor de ,,vătămare corporală din culpă" faptă prev. şi ped. de art. 196 alin. 1 din Codul Penal,(autoaccidentare), "conducerea unui vehicul fără permis de conducere", faptă prev. şi ped. de art. 335 alin. 1 din Codul Penal și "conducerea unui vehicul neînmatriculat", faptă prev. şi ped. de art. 334 alin. 1 din Codul Penal.